డ్వాక్రా సంఘాలకు నైపుణ్యాభివృద్ధి: ఎపి సిఎం చంద్రబాబువిజయవాడ (ఆంధ్రజ్యోతి): వినూత్న వ్యాపార ఆలోచనలకు ఆంధ్రా బ్యాంక్ చిహ్నమని ఆంధ్రప్రదేశ్ ముఖ్యమంత్రి చంద్రబాబు నాయుడు అన్నారు. మంగళవారం నాడిక్కడ ఆంధ్రా బ్యాంక్ చేపట్టిన ‘పట్టాభి సీతారామయ్య స్వయం వ్యాపార సంఘాల పథకాన్ని ప్రారంభిస్తూ  ముఖ్యమంత్రి ఈ విషయం చెప్పారు. బ్యాంకు వ్యవస్థాపకులు పట్టాభి సీతారామయ్య పేరుతో ఆంధ్రా బ్యాంకు స్వయం వ్యాపార సంఘాల పథకం ప్రారంభించడం అభినందనీయమన్నారు. సమాజంలో మహిళల ఆత్మగౌరవాన్ని పెంచి వారికి సముచిత స్థానం కల్పించేందుకే డ్వాక్రా సంఘాలుఏర్పాటు చేసినట్టు ఆయన చెప్పారు. ఆంధ్రప్రదేశ్లోని ఈ సంఘాలు ఆర్థికంగా నిలదొక్కుకుని రుణాల చెల్లింపులో దేశానికే ఆదర్శంగా నిలుస్తాయన్నారు. విలేజ్ మాల్స్ ద్వారా డ్రాక్రా సంఘాలను మరింత పటిష్ఠం చేస్తామని సిఎం చెప్పారు.  డ్వాక్రా మహిళలు కోటీశ్వరులుగా చూడాలన్నదే తన లక్ష్యమన్నారు. ఇందుకోసం వారి సాంకేతిక నైపుణ్యాలను మరింత పెంపొందించే చర్యలు తీసుకుంటామని ప్రకటించారు. డ్వాక్రా రుణాల్లో 98 శాతం వసూలు కావడాన్ని సిఎం గుర్తు చేశారు. 9,964 కోట్ల రూపాయల కార్పస్ ఫండ్ కలిగిన ఆర్థిక శక్తిగా డ్వాక్రా సంఘాలున్నాయని అన్నారు.  ఆర్థిక సాధికారిత సాధించి వ్యాపారవేత్తలుగా మారడానికి డ్వాక్రా మహిళలకు ఆంధ్రా బ్యాంకు అందిస్తున్న సహకారాన్ని రాష్ట్ర మంత్రి పరిటాల సునీత అభినందించారు. ఈ కార్యక్రమంలో నాబార్డు డిప్యూటీ ఎండి హెచ్ఆర్ దవే, ఆంధ్రా బ్యాంక్ ఎండి సురేశ్ ఎన్ పటేల్, ముఖ్య కార్యదర్శి రావత్   పాల్గొన్నారు.
dwacra sanghaalaku naipunhyaabhivruddhi: epi cm chandrababuvijayavada (aandhrajyoti): vinuutna vyapara aalochanalaku andhra bank chihnamani andhrapradesh mukhyamantri chandrababu nayudu annaru. mangalavaaram nadikkada andhra bank chepattina ‘pattabhi siitaaraamayya swayam vyapara sanghaala pathakaanni praarambhistuu  mukhyamantri ee vishayam cheppaaru. byaanku vyavasthaapakulu pattabhi siitaaraamayya paerutho andhra byaanku swayam vyapara sanghaala pathakam praarambhinchadam abhinandaneeyamannaaru. samaajamlo mahilala aatmagouravaanni penchi vaariki samuchita sthaanam kalpinchenduke dwacra sanghaluerpatu chesinattu aayana cheppaaru. aandhrapradeshloni ee sanghaalu aardhikamgaa niladokkukuni runaala chellimpulo deshanike aadarsamgaa nilustaayannaaru. vilage malls dwara dracra sanghaalanu marinta patishtam chestamani cm cheppaaru.  dwacra mahilalu kotishwarulugaa chudalannade tana lakshyamannaru. indukosam vaari saanketika naipunyaalanu marinta pempondinche charyalu teesukuntaamani prakatinchaaru. dwacra runaallo 98 saatam vasulu kaavadaanni cm gurtu chesaru. 9,964 kotla roopaayala carpus fund kaligina aardhika saktigaa dwacra sanghaalunnaayani annaru.  aardhika saadhikaarita saadhinchi vyaapaaravaettalugaa maaradaaniki dwacra mahilalaku andhra byaanku andistunna sahakaaraanni rashtra mantri paritaala suneeta abhinandinchaaru. ee kaaryakramamlo nabardu deputy endi hethar dave, andhra bank endi suresh en patel, mukhya kaaryadarsi ravat   paalgonnaaru.